
Na kratko (medijska slika november)
Povzetek medijskih objav 31.10.-6.11. Tudi tokratna medijska analiza je pripravljena ciljano -  v skladu z aktualnim izzivom – zbiranje podpisov za referendum. Ministrstvo za zdravje se tokrat, ni pojavljalo. Prostor so dobili tisti, ki so medijski prostor zapolnili sami (citat iz pisma, intervju)… Žal ocenjujemo, da nastop v Odmevih ni bil optimalno izkoriščen, saj je uspelo vladni strani ukrasti kar preveč prostora. 
Mediji so v tednu med 7. in 13.11. ZZD-ej namenili veliko pozornosti. Najpomembnejša je bila informacija, da pobudnikom ni uspelo zbrati dovolj podpisov za razpis referenduma. Informacija pa se je (žal) pojavila še preden je rok za zbiranje potekel, pobudnik pa jo je tudi potrdil. Po tem se je pojavil manjši val komentarjev in glasov tistih, ki so bili podporniki zbiranja. Zdravniška zbornica Slovenije je organizirala novinarsko konferenco, kot odziv na dejstvo, da podpisov ni uspelo zbrati. Novinarska konferenca ni imela praktično nobenega odziva.
V tednu med 14 in 21.11 so mediji največjo pozornost namenjali razmeram v UKC in možnosti stavke zdravnikov. Poročali so, da stavke zdravnikov, ki bi zajela vso Slovenijo, ne bo. V prihodnjih mesecih pa so mogoče stavke posameznih bolnišnicah ali zdravstvenih domovih, pravijo sindikatu Fides. Vseslovenske stavke ne izključujejo medicinske sestre. Druga novica je bila začetek postopka direktorja UKC in strokovne direktorice UKC. Pri tem so mediji do tega problema zavzemali preko komentarjev različna stališča. ZZD-ej je bil bolj kot ne v medijih obravnavan z nastopi posameznih nasprotnikov, ki so pojasnjevali, zakaj je zakon slab. Poročanja o volilnem občnem zboru SZZZZS v medijih ni bilo.
Kratek povzetek 21-27.11 Zardi zmanjšanja normativa pacientov, ljudje vse težje dobijo osebnega zdravnika. S pomanjkanjem zdravnikov se soočajo skoraj po celotnem območju države. Največ težav imajo z izbiro zdravnika družinske medicine v Mariboru in Kranju, vse manj pa je tudi prostih pediatrov in ginekologov. V Novem tedniku Celje pravijo, da se ljudje raje obrnejo na javni zdravstveni zavod kot pa na koncesionarja, zaradi večjega nabora storitev v samem zdravstvenem domu ali v bližini (npr. lekarne in laboratoriji, ki so v bližini koncesionarja redkejši). Veliko komentarjev in intervjujev je bilo na temo slovenskega zdravstva in kako ga izboljšati, prav tako pa da bi morali omejiti mešanje politike v zdravstvo. S težavami se soočajo tudi v UKC Maribor, saj imajo z Reškimi anesteziologi pogodbo le še do avgusta prihodnjega leta. Posebej velja izpostaviti še ukinitev Zdravstvenega doma za študente v Ljubljani, ki je prav posledica ZZD-ej. V ŠOU LJ pa napovedujejo boj proti te odločitvi (peticije, druge aktivnosti…). Prav tako je bilo objavljeno tudi poročilo komisije EU o zdravju prebivalstva (naš zdravstveni sistem ocenjujejo kot dobro dostopen in sorazmerno učinkovit).
Izvedene aktivnosti
Poslano sporočilo za medije o enotnosti KZO in izjava predsednika SZZZZS ob njegovem imenovanju.
Poročilo pripravil:
Tomaž Mihelin Ritlop, strateški svetovalec, direktor
Elektronski naslov: tomaz.ritlop@spem.si

